Diari Oficial de la Generalitat Valenciana


Sumari del DOGV 9506, del 05-01-2023 (2022/11992)

Informació pública de l'ordre individualitzada als propietaris de l'edificació situada en plaça de Sant Agustí, 22, amb façana també al carrer de Sant Nicolás, 7 i 9, amb referències cadastrals 8807126DY2807Z6000HC, 3402807WX7498I8212OY i 8074979NA7712S0078RY.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9506

Data del DOGV
:   05-01-2023

Secció del DOGV
:   V. ANUNCIS - C) ALTRES ASSUMPTES

Número del document
:   2022/11647


Organisme emissor
:   Ajuntament de Vinaròs

Tipus de document
:   Anunci

Informació pública de l'ordre individualitzada als propietaris de l'edificació situada en plaça de Sant Agustí, 22, amb façana també al carrer de Sant Nicolás, 7 i 9, amb referències cadastrals 4194571UR7393P3424ID, 3162152OF3586F9929PJ i 2207473LC8823L9991OZ. [2022/11041]  
De conformitat amb la Resolució 2022-1335, de 27 de juliol de 2022 se sotmet a informació pública  l'ordre individualitzada a Vicent Ferrer Rovira, Pilar Segarra Solsona, Gesdeyco SL, Tomás Ribera Limorte i Josefa Benet Pla, propietaris de l'edificació situada a la plaça de Sant Agustí, 22 amb façana també al carrer de Sant Nicolau, 7 i 9, amb referències cadastrals 3578190JH1318W4973ES, 3805216AS1465G4088BJ i 5443871EP6939R6747WT, que va ser declarada en situació legal de ruïna pel Decret d'alcaldia núm. 2017-0803, de data 24.04.2017, que procedisquen a rehabilitar-la, o bé la demolició i immediata edificació substitutòria, a la seua elecció, per a la qual cosa hauran de presentar sol·licitud de la llicència urbanística corresponent en el termini màxim de 2 mesos, a comptar de l'endemà de la notificació de la present resolució.  
El corresponent projecte tècnic haurà d'ajustar-se al que es preveu en la normativa urbanística i patrimonial d'aplicació, per tractar-se d'una edificació situada a l'entorn de protecció de l'antiga església parroquial de Sant Agustí Bisbe (actual Auditori Municipal Wenceslao Ayguals de Izco), bé de rellevància local.  
Se'ls dona el termini de dos mesos a l'efecte que:  
1) S'hi oposen, al·legant que no existeix incompliment, que aquest no és imputable a la propietat, sinó a una decisió administrativa, o qualsevol altre motiu que al seu dret convinga.  
2) Es comprometen a sol·licitar llicència en un termini màxim addicional i improrrogable d'altres dos mesos i efectivament a rehabilitar/reedificar atorgant fiança del 5 % del cost de les obres mitjançant la presentació del preceptiu projecte bàsic.  
3) Manifesten la seua voluntat d'adherir-se, si és el cas, al règim concertat amb la part promotora que siga seleccionada en pública concurrència en el règim de substitució forçosa regulat en el TRLOTUP. En aquest cas podran rebre, mitjançant reparcel·lació horitzontal forçosa, parts o departaments construïts de l'edifici en funció dels costos de construcció o rehabilitació que sufraguen o del valor de la finca aportada que són titulars, en justa proporció dels beneficis i càrregues que l'actuació concertada comporta.  
S'adverteix a la part propietària i a les persones titulars de drets reals que, si no sol·liciten llicència i efectivament compleixen l'ordre de rehabilitació/demolició-reedificació, o si els informes tècnics i jurídics municipals impedeixen la concessió de la llicència, decaurà automàticament la facultat addicional atorgada per a la seua sol·licitud i el procediment de declaració d'incompliment continuarà amb les conseqüències previstes legalment.  
  
Vinaròs, 13 de desembre de 2022.- L'alcalde president de l'Ajuntament de Vinaròs: Guillermo Alsina Gilabert.